als_Latn dik_Latn sag_Latn
Një ditë pas plagosjes së efektivit të policisë së Shkodrës Kastriot Preçi, policia ka arritur të arrestojë Kristian Lumaj si i dyshuar për goditjen me armë zjarri. Prangosja e tij u bë në Malësinë e Madhe aty ku policia kishte shtrirë kontrollet. Autori i dyshuar rezulton i arratisur nga burgu i Fushë-Krujës. Lumaj, i dënuar me tetë vjet për tentativë vrasjeje me armë zjarri, pas lejes së marrë, nuk është kthyer më në burgun ku vuante dënimin. Policia kishte siguruar informacione se në zonën në kufi me Malin e Zi, i dyshuari bënte grabitje gjatë natës dhe më pas largohej sërish në shtetin fqinj. Mbrëmjen e djeshme patrulla të policisë ku ishte edhe efektivi Kasriot Preçi, kishte pikasur lëvizje të dyshimta në afërsi të kufirit dhe u ka bërë thirrje personave të ndalonin. Por ata i janë përgjigjur me zjarr, duke lënë të plagosur oficerin Preçi. Ai është dërguar ditën e sotme në spitalin e Tiranës dhe aktualisht është jashtë rrezikut për jetën.
als_Latn